เป็นครั้งที่2แล้วที่มากินร้านนี้ (ร้านแรกที่กินคืออีกสาขา) สาขานี้ร้านกว้างและสวยมาก มีที่นั่งมากมายหลายแบบ โดยรวมร้านสวยมาก จัดดี ทำดูสะอาดตาน่านั่ง พนักงานบริการดี ยิ้มแย้มแจ่มใส ให้ความสนใจตลอด
ส่วนของอาหาร เราสั่งสปาเกตตี้เป็ดกรอบไป รสชาติอร่อยใช้ได้ เป็ดมีความกรอบ แต่ยังเหนียวอยู่บ้าง ไม่ได้กรอบกริ๊ก ถือว่าใช้ได้ รสชาติโอเค แต่ยังไม่โดดเด่นเท่าไหร่
เพื่อนเราสั่งข้าวผัดกระเทียม แซลมอน เราชิมไปนิดหน่อย ขอบอกว่าประทับใจมาก ข้าวผัดหอมกรุ่นกลิ่นกระเทียมแบบที่ซาบซึมเข้าไปในปากเลย เข้ากับแซลมอนด้วย มีมะนาวให้บีบปรุงรสได้ด้วย ประทับใจจานนี้มาก ขอบอก
ยำหมูยอกุนเชียงนี่สั่งมากินด้วยกัน รสชาติอร่อย ไม่จัดมาก คนทานเผ็ดน้อยก็ทานได้ ผักหัวจานสดมาก เข้ากับยำได้โอเค โดยรวมถือว่าโอเค แต่ไม่ได้ประทับใจมาก
ในส่วนของเครื่องดื่ม เราสั่งบัวลอยมะพร้าวปั่น ประทับใจมากๆ ครั้งก่อนเคยสั่งเฉาก๊วยชาเย็นอร่อยมากเหมือนกัน ร้านนี้เค้าปั่นน้ำกันอร่อยเว้ย ชอบลูกเล่นของเครื่องดื่มเค้า ที่มีบัวลอยอยู่ตรงก้น มีช้อนมาให้ตักพร้อมดูดน้ำมะพร้าวได้ ชื่นใจสุดๆ อร่อยแปลกประทับใจมาก ด้านบนโรยข้าวตังกับงาดำหอมกรุ่น เข้ากันสุดๆ เมนูนี้สุดยอดแล้ว
เพื่อนเราสั่งสมูทตี้สีส้มเป็นเหมือนน้ำส้มปั่นกับผักสีส้ม(มั้ง) รสชาติใช้ได้เลย อร่อยมาก เนื้อผลไม้เข้มข้นมากๆ อร่อย
โดยรวมแล้วร้านนี้สุดยอดมาก 3ผ่าน จะไปอีกแน่นอนค่าา????✨